stanford-oval/wikipedia huggingface dataset:
วัดเขาชานาราม

| วัดเขาชานาราม |
| --- | --- |

ที่ตั้ง: ตำบลทุ่งกง อำเภอกาญจนดิษฐ์ จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาชานาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งกง อำเภอกาญจนดิษฐ์ จังหวัดสุราษฎร์ธานี มีเนื้อที่ประมาณ 8–10 ไร่
วัดเขาชานารามตั้งวัดเมื่อ พ.ศ. 2471 ได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2535 ผู้บุกเบิกการสร้างวัด คือ พระครูดิตถารามคณาสัย และยังเป็นเจ้าอาวาสรูปแรก ท่านเป็นคนตำบลช้างขวา จึงทำให้มีชาวบ้านตำบลช้างขวามาทำบุญและทำกิจกรรมต่าง ๆ ของวัด เนื่องจากที่ตั้งวัดอยู่ในพื้นที่บ้านเขาชา จึงได้ตั้งชื่อวัดว่า "วัดเขาชานาราม" ที่ดินของวัดได้รับบริจาคจากชาวบ้าน อยู่ติดกับเขาชาและคลองเขาชา พื้นที่ส่วนหนึ่งอยู่บนเชาที่เรียกว่า เขาชา
บนภูเขามีจุดชมวิว มีพระพุทธรูป รอยพระพุทธบาท รูปปั้นของแม่นางชาซึ่งชาวบ้านเคารพนับถือ มีอายุกว่า 1,000 ปีหรือสมัยอาณาจักรศรีวิชัย เมื่อถึงงานประเพณีเดือนสิบ จะมีพิธีแห่แม่นางชา นำลงมาเพื่อให้ชาวบ้านสักการะ ซึ่งทางขึ้นเขาเป็นถนนลาดยางมีความยาวประมาณ 700 เมตร ประตูวัดยังมีท้าวเวสสุวรรณและท้าววิรุฬหก
วัดทองทั่ว

| วัดทองทั่ว |
| --- | --- |


ที่ตั้ง: ตำบลคลองนารายณ์ อำเภอเมืองจันทบุรี จังหวัดจันทบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดทองทั่ว เป็นวัดเก่าแก่ในเทศบาลตำบลพลับพลานารายณ์ ตำบลคลองนารายณ์ อำเภอเมือง จังหวัดจันทบุรี ตั้งอยู่ห่างจากตัวจังหวัดไปทางทิศตะวันออกไปประมาณ 4-5 กิโลเมตร และเป็นโบราณสถานขึ้นทะเบียนของกรมศิลปากร ทะเบียนเลขที่ 0007072 วัดทองทั่วตั้งอยู่ใกล้โบราณสถานเมืองเพนียด ซึ่งมีความสัมพันธ์กับอารยธรรมขอมโบราณ โดยมีหลักฐาน จากโบราณวัตถุที่ค้นพบ และมี วัดเพนียด ซึ่งเป็นวัดเก่าแก่อยู่ห่างจากวัดทองทั่วทางทิศใต้ไปประมาณ 400 เมตร
ประวัติ

วัดทองทั่วก่อตั้งขึ้นเมื่อปี พ.ศ. 2310 และเมื่อ พ.ศ. 2318 ได้รับพระราชทาน วิสุงคามสีมา เพื่อรับรองว่าวัดทองทั่วเป็นวัดสมบูรณ์ตามพระราชบัญญัติลักษณะปกครองคณะสงฆ์ ร.ศ.121 โดยกรมการศาสนา
ในสมัยกรุงศรีอยุธยาหลังเสียกรุงครั้งที่สอง สมเด็จพระเจ้าตากสินมหาราช ได้มารวบรวมกำลังไพร่พลเพื่อกู้อิสรภาพที่เมืองจันทบุรี เมื่อทรงกู้อิสรภาพได้สำเร็จ ก็คงจะมีความผูกพันกับวัดทองทั่ว พระราชทานวิสุงคามสีมาแก่วัดทองทั่ว และอาจจะสถาปนาวัดทองทั่วขึ้นเป็นพระอารามหลวง เพราะวัดทองทั่วมีใบสีมารอบพระอุโบสถหลังเก่าของวัดทั้ง 8 ทิศเป็นใบสีมาคู่ ซึ่งมีแต่พระอารามหลวงเท่านั้นจึงจะตั้งใบสีมาคู่ได้ และหลักฐานอีกชิ้นที่ได้ระบุความเป็นมาของวัดทองทั่ว คือเอกสารที่เก็บไว้ในหอจดหมายเหตุแห่งชาติ เป็นเอกสารในรัชสมัยของรัชกาลที่ 5 "ศ.12/25 รายงานถึงมณฑลจันทบุรี ร.ศ. 118" โดยพระสุคุณคณาภรณ์ (ม.ร.ว.ชื่น นพวงศ์) ซึ่งต่อมาได้เป็นพระวชิรญาณวงศ์ ดำรงตำแหน่งเป็น สมเด็จพระสังฆราชเจ้าที่สมเด็จพระจุลจอมเกล้าเจ้าอยู่หัว โปรดเกล้าให้มาจัดการศึกษาในเมืองจันทบุรี เมื่อร.ศ. 116 (พ.ศ. 2441) ซึ่งขณะนั้นอยู่ในตำแหน่งผู้อำนวยการการศึกษามณฑลจันทบุรี
ถาวรวัตถุ > พระอุโบสถหลังเก่า

โครงสร้างศิลปะเดิมอยู่ในสมัยอยุธยา แต่ในปัจจุบันได้มีการต่อเติมเปลี่ยนแปลง และตามประวัติของวัดเจ้าอาวาสทุกรูปที่เคยปกครองวัด ได้มีการบูรณะซ่อมแซมพระอุโบสถ (หลังเก่า)  ทำให้ศิลปะเดิมเลือนหายไปและศิลปะใหม่ก็ถูกสร้างแทนที่ไปตามสมัยนิยมนั้นๆ
ถาวรวัตถุ > พระประธานในพระอุโบสถ

พระพุทธสุวรรณมงคลศากยมุนีศรีสรรญเพชร (หลวงพ่อทอง) เป็นพระพุทธรูปเก่าแก่ คู่มากับพระอุโบสถ (หลังเก่า) ตามหลักฐานการสร้างวัด และในปัจจุบันได้ประดิษฐานอยู่ในพระอุโบสถ (หลังเก่า)
แหล่งข้อมูลอื่น

เว็บไซต์ทางการของวัดทองทั่ว จันทบุรี เก็บถาวร 2011-02-07 ที่ เวย์แบ็กแมชชีน
เจดีย์
วัดเขาดิน (จังหวัดฉะเชิงเทรา)

| วัดเขาดิน |
| --- | --- |


ชื่อสามัญ: วัดเขาดิน, วัดปัฎฐวีปัพพตาราม
ที่ตั้ง: ตำบลเขาดิน อำเภอบางปะกง จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาดิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนภูเขาเล็ก ๆ ในตำบลเขาดิน อำเภอบางปะกง จังหวัดฉะเชิงเทรา มีเนื้อที่ 31 ไร่ 2 งาน 12 ตารางวา รวมทั้งภูเขาด้วย
วัดเขาดิน เดิมชื่อ วัดปัฎฐวีปัพพตาราม เป็นชื่อทางทะเบียนคณะสงฆ์ ชาวบ้านทั่วไปจะเรียกว่า "วัดเขาดิน" ตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อ พ.ศ. 2479 สำนักพระพุทธศาสนาแห่งชาติได้ขึ้นทะเบียนจัดเป็นสำนักงานปฏิบัติธรรม เจริญวิปัสสนากรรมฐาน ประจำอำเภอบางปะกง จังหวัดฉะเชิงเทรา เมื่อ พ.ศ. 2546
วัดเขาดินมีสภาพแวดล้อมด้วยธรรมชาติ ป่าไม้ ภูเขา หิน อาคารเสนาสนะในวัด ได้แก่ อุโบสถ 2 ชั้นชั้นล่างเป็นห้องกว้าง มีรั้วกันพร้อมกระจก สำหรับทำกิจกรรมต่างๆที่ทางวัดจัดขึ้น ชั้นบนเป็นอุโบสถ ซึ่งสำหรับพระสงฆ์ทำกิจของสงฆ์ ภายในอุโบสถจะมีภาพเขียนพุทธประวัติของพระพุทธเจ้า เจดีย์ขนาดกว้าง 20 เมตร ยาว 27 เมตร สูง 39 เมตร เริ่มสร้างเมื่อ พ.ศ. 2540 เป็นเจดีย์ทรงระฆังคว่ำ อาคาร 3 ชั้น ตั้งอยู่บนยอดเขา สำหรับใช้ประโยชน์ต่าง ๆ และได้รับพระราชทานนามจากสำนักพระราชวังว่า พระมหาธาตุเจดีย์เฉลิมพระเกียรติ 6 รอบพระชนม์พรรษา เมื่อวันที่ 28 พฤษภาคม พ.ศ. 2546 มณฑปเก่าสันนิษฐานว่าเป็นอนุสรณ์สถานที่พักกองทัพสมเด็จพระเจ้าตากสินมหาราช และอาคารยานภัณฑ์ศรัทธา ชั้นล่างประดิษฐานพระพุทธอภัยทาน ชั้นที่สอง ประดิษฐานองค์พระพุทธโสธรจำลอง องค์ใหญ่ที่สุดในโลก ขนาดหน้าตักกว้าง 5 เมตร 9 นิ้ว ขนาดความสูงพร้อมฐาน 20 เมตร นอกจากนั้นวัดยังมีศาลเจ้าแม่สร้อยดอกหมาก
วัดเขาดีสลัก

| วัดเขาดีสลัก |
| --- | --- |


ที่ตั้ง: ตำบลดอนคา อำเภออู่ทอง จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาดีสลัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนคา อำเภออู่ทอง จังหวัดสุพรรณบุรี มีรอยพระพุทธบาทบนยอดเขา
วัดเขาดีสลักตั้งวัดเมื่อ พ.ศ. 2470 ไม่ทราบประวัติความเป็นมาที่แน่นอน ได้สำรวจพบพระพุทธบาทที่คาดว่าอยู่ในสมัยทวารวดี ทำจากหินทรายอยู่บนยอดเขาเมื่อ พ.ศ. 2534 กรมศิลปากรร่วมกับจังหวัดสุพรรณบุรีได้จัดสร้างมณฑปประดิษฐานพระพุทธบาทนี้ไว้บนยอดเขา และพัฒนาปรับปรุงสภาพภูมิทัศน์วัดนี้
โบราณสถานภายในวัด ได้แก่ รอยพระพุทธบาทหินทรายสีแดง เป็นรอยพระพุทธบาทนูนต่ำ ขนาดกว้างประมาณ 65.5 ซม. ยาว 141.5 ซม. สลักลวดลายมงคล 108 ประการในกรอบวงกลม มีลักษณะศิลปะทวารวดีตอนปลายที่ได้รับอิทธิพลศิลปะขอม อายุราวพุทธศตวรรษที่ 16–17 และมีซากเจดีย์บนยอดเขา เป็นเนินโบราณสถานก่อด้วยอิฐผสมก้อนหินปูนธรรมชาติ โบราณสถานแห่งนี้ถูกลักลอบขุดทำลายเป็นอย่างมาก จนไม่สามารถระบุรูปทรงได้ อิฐที่พบเป็นอิฐสมัยอยุธยา มีอิฐสมัยทวารวดีเป็นส่วนน้อย จึงสันนิษฐานว่าคงเป็นโบราณสถานสมัยทวารวดีแล้วมีการซ่อมแซมบูรณะในสมัยอยุธยา หรืออาจเป็นโบราณสถานสมัยอยุธยาที่เก็บอิฐสมัยทวารวดีจากบริเวณใกล้เคียงมาเป็นวัสดุก่อสร้างในบางส่วน นอกจากนี้ยังขุดค้นพบโพรงหินภายในมีพระพุทธรูปและโบราณวัตถุต่าง ๆ อีกหลายชนิด
ทุกปีทางวัดจะมีงานประเพณีตักบาตรเทโว ในวันแรม 1 ค่ำเดือน 11
ปัจจุบันมี พระรัตนเวที (พีร์ ชินวโร) เป็นเจ้าอาวาสรูปปัจจุบัน
วัดเทพนรรัตน์

| วัดเทพนรรัตน์ |
| --- | --- |

ที่ตั้ง: ตำบลนาดี อำเภอเมืองสมุทรสาคร จังหวัดสมุทรสาคร
ประเภท: วัดราษฎร์
นิกาย: มหานิกาย
เจ้าอาวาส: พระครูสาครประชานาถ (มนต์ชัย อตฺตสีโล)
 สถานีย่อยพระพุทธศาสนา
วัดเทพนรรัตน์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลนาดี อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 20 ไร่ 3 งาน 19 ตารางวา ปัจจุบันมี พระครูสาครประชานาถ (มนต์ชัย อตฺตสีโล) ดำรงตำแหน่งเจ้าอาวาส
วัดเทพนรรัตน์ตั้งเมื่อวันที่ 13 กันยายน พ.ศ. 2526 โดยมีนายเทพ อู่ไพจิตร และนางนรรัตน์ เรียบร้อยเจริญ เป็นผู้ยกที่ดินให้สร้างวัดจำนวน 20 ไร่ 3 งาน 19 ตารางวา และดำเนินการขออนุญาตสร้างวัด และตั้งวัด ได้รับพระราชทานวิสุงคามสีมา เมื่อวันที่ 17 มกราคม พ.ศ. 2541 เขตวิสุงคามสีมากว้าง 50 เมตร ยาว 50 เมตร ด้านการศึกษาได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2539 มีเจ้าอาวาสรูปแรกคือ หลวงพ่อแจ่ม กาญจโน ซึ่งได้รับการแต่งตั้งตั้งแต่ พ.ศ. 2531 ท่านเป็นพระผู้มีความรู้ในเรื่องยาแผนโบราณ
อาคารและเสนาสนะได้แก่ อุโบสถ กว้าง 12 เมตร ยาว 18 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก ภายในประดิษฐานพระประธาน มีลักษณะคล้ายพระพุทธชินราชจำลอง ขนาดหน้าตักกว้าง 99 นิ้ว สูง 6 เมตร สร้างเมื่อ พ.ศ. 2541 ศาลาการเปรียญ กว้าง 18 เมตร ยาว 30 เมตร สร้างเมื่อ พ.ศ. 2541 เป็นอาคารไม้ทรงไทย กุฏิสงฆ์ จำนวน 6 หลัง เป็นอาคารไม้ 4 หลัง ครึ่งตึกครึ่งไม้ 2 หลัง และศาลาอเนกประสงค์ กว้าง 9 เมตร ยาว 15 เมตร สร้างเมื่อ พ.ศ. 2531 เป็นอาคารไม้
วัดเถรพลาย

| วัดเถรพลาย |
| --- | --- |

ที่ตั้ง: ตำบลวังน้ำซับ อำเภอศรีประจันต์ จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเถรพลาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังน้ำซับ อำเภอศรีประจันต์ จังหวัดสุพรรณบุรี
วัดเถรพลายเป็นวัดเก่าแก่สมัยกรุงศรีอยุธยา จากหลักฐานทางโบราณคดีมีเจดีย์ยุคโบราณก่อด้วยอิฐ ยอดเจดีย์เป็นเนื้อสำริดเก่าแก่ มีลักษณะดอกบัวหงาย 7 ชั้น สันนิษฐานตั้งชื่อวัดตามประวัติที่สมเด็จพระนเรศวรมหาราช ทรงกระทำยุทธหัตถีที่ดอนเจดีย์ แล้วขุนศึกผู้ใหญ่แวะพักรบเพื่อให้ทหารและช้างพลายได้พัก ก่อนที่จะเดินทางไปบ้านหนองสาหร่าย จึงตั้งชื่อวัดว่า "วัดเถรพลาย" ซึ่งมีความหมายว่า "ช้างของขุนศึกผู้ใหญ่" นอกจากนั้นสมเด็จพระนเรศวรมหาราชได้สร้างพระขุนแผนขึ้น เพื่อมอบเป็นขวัญและกำลังใจแก่ทหาร และส่วนหนึ่งนำบรรจุกรุไว้ที่เจดีย์วัดเถรพลาย จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2423 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534
บริเวณลานหน้าวัดมีท้าวเวสสุวรรณโชคดี และท้าวเวสสุวรรณปลดหนี้ มีกระถางธูปใหญ่ เชื่อกันว่า ท่านจะเป็นผู้ปกปักษ์ ผู้รักษา ให้มีความสุข มีโชค มีลาภ มีแต่สิ่งดี ๆ เข้ามาในชีวิต ท้าวเวสสุวรรณประดิษฐานอยู่หน้าเจดีย์เก่าสมัยอยุธยา ซึ่งมีอยู่ 2 องค์ องค์ทางด้านซ้าย จะเป็นท้าวเวสสุวรรณ ปางถือกระบอง เช่นเดียวเหมือนกับที่อื่น แต่องค์ขวามือ จะมีความพิเศษ แปลกไม่เหมือนที่ใดในโลก โดยจะเป็นองค์ยืน แต่ในมือขององค์ท้าวเวสสุวรรณ ยืนถือกระดานชนวน หรือ เรียกว่าปางสางบัญชี ซึ่งถือเป็นองค์เดียวในโลกที่เป็นปางนี้ โดยมีชื่อเรียกว่า  ท้าวปลดหนี้
วัดเขาจำศีล

| วัดเขาจำศีล |
| --- | --- |

ที่ตั้ง: ตำบลทุ่งสมอ อำเภอพนมทวน จังหวัดกาญจนบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเขาจำศีล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองโรง อำเภอพนมทวน จังหวัดกาญจนบุรี
วัดเขาจำศีล เดิมชาวบ้านเรียกกันว่า วัดเขาพระจำศีล ไม่ปรากฏนามผู้สร้าง จากเอกสารของวัดระบุว่าเป็นวัดเก่าที่สร้างขึ้นสมัยกรุงศรีอยุธยาตอนปลาย กรมศิลปากรเคยนำอิฐเก่าที่สร้างอุโบสถไปพิสูจน์พบว่ามีอายุไม่ต่ำกว่า 300 ปี สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2231
วัดนี้อยู่บนเส้นทางเดินทัพจากประเทศพม่าเพื่อไปกรุงศรีอยุธยา ผ่านวัดเขาจำศีลที่หนองสาหร่ายดอนเจดีย์ ระยะทางประมาณ 10 กิโลเมตร เมื่อคราวสงครามเก้าทัพ ในสมัยพระบาทสมเด็จพระพุทธยอดฟ้าจุฬาโลก เมื่อกองทัพพม่าผ่านมาประชาชนได้อพยพหนีภัยสงครามมาพักอยู่ที่บริเวณนี้ ในสมัยสงครามโลกครั้งที่ 2 บริเวณเขาจำศีลเป็นที่ตั้งและเป็นสถานที่ฝึกอาวุธและส่งเสบียงของหน่วยเสรีไทยในจังหวัดกาญจนบุรี วัดอยู่ในสภาพร้างจนเมื่อ พ.ศ. 2475 หลวงพ่อกัณฑ์ เจ้าอาวาสวัดห้วยสะพาน ได้มาจำพรรษาที่วัดร้างแห่งนี้ เมื่อช่วงสงครามโลกที่เสรีไทย มาตั้งหน่วยอยู่ที่นี่ จึงมีการอพยพพระสงฆ์และประชาชนไปอยู่ที่อยู่ที่บ้านหลุมหิน วัดเขาจำศีลมีสภาพเป็นวัดร้างอีกคราวหนึ่งจน พ.ศ. 2525 พระเป้​ เปสโต (ต่อมามีสมณศักดิ์ เป็นที่พระครูกาญจนศีลาภรณ์) ได้เข้ามาพัฒนาให้เป็นวัดที่มีพระสงฆ์จำพรรษาอยู่จนถึงปัจจุบัน วัดได้รับพระราชทานวิสุงคามสีมาเมื่อ 26 พฤศจิกายน พ.ศ. 2534
โบราณสถานที่สำคัญ ได้แก่ อุโบสถสมัยอยุธยา สภาพปัจจุบันทางวัดได้ปฏิสังขรณ์ส่วนบนของอุโบสถให้สามารถใช้ประกอบพิธีกรรมของสงฆ์ได้ โดยยังคงรักษาส่วนกำแพงที่เป็นของเดิมไว้ซุ้มประตูทางเข้ามีลักษณะคล้ายทรงใบหอก ส่วนเจดีย์บนยอดเขาจำศีลชำรุด จากการขุดหาของเก่าจนพังทลาย วัดได้สร้างมณฑปในบริเวณเดิม
รายนามเจ้าอาวาส

พระครูปริยัติกาญจโนบล
พระอธิการกัมปนาท ถิรสีโล
ฤทธิจักร

ฤทธิจักร มวยไทยอหังการ เป็นนวนิยายเกี่ยวกับมวยไทยที่เข้มข้นตัวเอกเป็นเด็กหนุ่มที่ฝึกฝนมวยไทยมาตั้งแต่เด็ก จนกลายเป็นนักมวยไทยที่เก่งที่สุดจนมีฉายาว่า นักมวยอหังการ ตัวละครหลักของเรื่องมีชีวิตชีวา แฝงปรัชญาชีวิต ผู้เขียนแต่งให้ ตัวพระเอกคือ ฤทธิจักร (หรือจักร)มีพัฒนาการไปตามเวลา ในวัยเด็กจักร เป็นเด็กที่สนุกสนานร่าเริง ลักษณะความคิด นิสัยต่างไปจากเด็กทั่วไป รวมทั้งความแข็งแรงของร่างกายซึ่งทำให้กลายเป็นผู้สืบทอดวิชามวยไทยจากครูเฒ่าผู้สอนวิชามวยไทยกับจักร
ด้วยความเป็นอัจฉริยะในการต่อสู้ทำให้จักรในวัยหนุ่มมีความหยิ่งผยองในฝีมือ จนลืมถึงคำว่า คุณธรรมน้ำใจ จนในที่สุดจักรก็ได้เรียนรู้บทเรียนสำคัญเมื่อสูญเสียแก้ว หญิงคนรัก และยังพ่ายแพ้แก่เรโกะเด็กสาวจากญี่ปุ่น วิธีการต่อสู้ไม่เพียงแต่ความแข็งแรงของร่างกาย ความสูงล้ำของวิชาต่อสู้ แต่ยังวัดกันที่ความแกร่งของจิตใจ จักรได้เรียนรู้บทเรียนนี้
ตัวละครสำคัญ

สิงห์ดำ  เป็นนักมวยฝีมือดี ถือเป็นคู่แข่งตัวฉกาจ ซึ่งจักรสามารถชนะได้สองครั้ง
แก้ว น้องสาวของสิงห์ดำ มีฝีมือเชิงมวยพอตัว
เอก นักมวยไทยค่ายเดียวกับจักร ถือเป็นลูกน้องคนสำคัญของพระเอก
เรโกะ นักสู้หญิงจากญี่ปุ่น มีเป้าหมายเพื่อจัดการนักสู้ไทย เรโกะวางแผนกำจัดจักรแต่แก้วได้เข้ามาช่วยจึงตายแทนชายคนรัก
วิชาการต่อสู้

มวยไทยสงคราม  เป็นเชิงมวยไทยที่ใช้ในสนามรบ ที่เน้นการทำร้ายจุดตายของศัตรู เป็นมวยสายแข็งแกร่งที่สุดที่ใช้ฆ่าคน มวยไทยสงครามจะเลือกผู้สิบทอดที่เป็นชายเท่านั้นและสืบทอดให้กับบุคคลเพียงคนเดียว ซึ่งฤทธิจักรเป็นผู้ได้รับการสืบทอดและด้วยพรสววรค์เขาจึงเรียนรู้ฝึกฝนจนสำเร็จมวยไทยสงครามขั้นสุดยอด หลังจากนั้นฤทธิจักรก็สามารถเอาชนะสิงห์ดำล้างตาได้สำเร็จ
ไอคิโด้สังหาร  เป็นมวยอ่อนที่เป็นคู่ปรับกับมวยแข็งแบบมวยไทย แต่ตรงข้ามไอคิโด้สังหารจะสืบทอดให้เฉพาะสตรีในตระกูลทานากะเท่านั้น ซึ่งเรโกะ ทานากะคือผู้สืบทอดไอคิโด้สังหารและเดินมาเมืองไทยเพื่อประลองกับผู้สืบทอดมวยไทยสงคราม
ยูตะ โมจิซูกิ

| ยูตะ โมจิซูกิ |
| --- | --- |
เกิด: 14 มีนาคม พ.ศ. 2510 (57 ปี) มานาบุ มัตสึกาวะ  (ญี่ปุ่น: 松川 学; โรมาจิ: Matsukawa Manabu)
อาชีพ: นักแสดง, นักพากย์
ปีที่แสดง: 2533-2550
ฐานข้อมูล
IMDb
ยูตะ โมจิซูกิ (ญี่ปุ่น: 望月祐多; โรมาจิ: Mochizuki Yūta) ชื่อจริงคือ มานาบุ มัทสึคาวะ (ญี่ปุ่น: 松川 学; โรมาจิ: Matsukawa Manabu)เป็น อดีตนักแสดงและนักพากย์ชายชาวญี่ปุ่น เกิดเมื่อวันที่ 14 มีนาคม พ.ศ. 2510 ที่จังหวัดคานางาวะ ประเทศญี่ปุ่น กรุ๊ปเลือด O สูง 177 ซม. เริ่มมีชื่อเสียงเป็นที่รู้จักจากภาพยนตร์แนวโทกูซัตสึเรื่อง ขบวนการไดโนเสาร์ จูเรนเจอร์
ประวัติ

ยูตะ จบการศึกษาที่โรงเรียนคันโตกาคุอินมัทสึอุระ ทั้งระดับประถม, มัธยมต้นและมัธยมปลาย
ในปี ค.ศ. 1984 ได้เข้าสมัครทีม เจแปนแอคชั่นคลับ (JAC) จนในปี ค.ศ. 1986 ได้เข้าร่วมสมาชิกรุ่นที่ 15 โดยทำหน้าที่เป็นนักแสดงละครเวที และใช้ชื่อวงการบันเทิงว่า ยูกิ มัตสึคาวะ (松川 幸樹) ในช่วงปี ค.ศ. 1990
ต่อมาได้เปลี่ยนชื่อวงการบันเทิงอีกครั้งโดยใช้ชื่อว่า ยูตะ โมจิซูกิ ซึ่งได้รับบทการแสดงจากซูเปอร์เซ็นไตซีรีส์ เรื่องที่ 15 ขบวนการวิหคสายฟ้า เจ็ทแมน รับบทเป็น นีโอเจ็ทแมน J1 ในตอนที่ 40 และ 41 และปีถัดมาได้รับบทอีกครั้งใน ขบวนการไดโนเสาร์ จูเรนเจอร์ ซึ่งได้รับบทเป็น เกคิ / ไทแรนโนเรนเจอร์
ผลงาน > ละคร

ขบวนการวิหคสายฟ้า เจ็ทแมน รับบทเป็น นีโอเจ็ทแมน J1 (ตอนที่ 40 - 41)
ขบวนการไดโนเสาร์ จูเรนเจอร์ รับบทเป็น เกคิ / ไทแรนโนเรนเจอร์
บีไฟเตอร์คาบูโตะ รับบทเป็น ชุนสุเกะ (ตอนที่ 13)
วอยซ์ลักเกอร์ รับบทเป็น เทราโนะ หรือ วอยซ์แมน
ผลงาน > ภาพยนตร์

คาเมนไรเดอร์ J และ มาสค์ไรเดอร์ สเปเชี่ยล รับบทเป็น เซงาวะ โคจิ หรือ คาเมนไรเดอร์ J
จูเดนเซนไท เคียวริวเจอร์ VS โกบัสเตอร์ส ศึกชี้ขาดไดโนเสาร์! ลาก่อนเพื่อนอันเป็นนิรันดร์ รับบทเป็น เกคิ / ไทแรนโนเรนเจอร์
ผลงาน > ละครเวทีเซเลอร์มูน > คุนไซต์

1993 Summer Special Musical Bishoujo Senshi Sailor Moon
Gaiden Dark Kingdom Fukkatsu Hen (外伝 ダーク・キングダム復活篇, Gaiden Dark Kingdom Fukkatsu Hen?)
ผลงาน > ละครเวทีเซเลอร์มูน > ชิบะ มาโมรุ / หน้ากากทักซิโด้

1994 Winter Special Musical Bishoujo Senshi Sailor Moon
Gaiden Dark Kingdom Fukkatsu Hen [Kaiteiban] (外伝　ダーク・キングダム復活篇（改訂版）, Gaiden Dark Kingdom Fukkatsu Hen [Kaiteiban]?)
Bishoujo Senshi Sailor Moon Super Spring Festival
1994 Summer Special Musical Bishoujo Senshi Sailor Moon S
Usagi - Ai no Senshi e no Michi (うさぎ・愛の戦士への道, Usagi - Ai no Senshi e no Michi?)
1995 Winter Special Musical Bishoujo Senshi Sailor Moon S
Henshin - Super Senshi e no Michi (変身・スーパー戦士への道, Henshin - Super Senshi e no Michi?)
1995 Spring Special Musical Bishoujo Senshi Sailor Moon S
Henshin - Super Senshi e no Michi [Kaiteiban] (変身・スーパー戦士への道（改訂版）, Henshin - Super Senshi e no Michi [Kaiteiban]?)
1995 Summer Special Musical Bishoujo Senshi Sailor Moon SuperS
Yume Senshi - Ai - Eien ni... (夢戦士・愛・永遠に…, Yume Senshi - Ai - Eien ni...?)
1996 Spring Special Musical Bishoujo Senshi Sailor Moon SuperS [Kaiteiban]
Yume Senshi - Ai - Eien ni... Saturn Fukkatsu Hen! (夢戦士・愛・永遠に…サターン復活篇!, Yume Senshi - Ai - Eien ni... Saturn Fukkatsu Hen!?) Bishoujo Senshi Sailor Moon SuperS Special Musical Show
1996 Summer Special Musical Bishoujo Senshi Sailor Moon Sailor Stars
1997 Winter Special Musical Bishoujo Senshi Sailor Moon Sailor Stars [Kaiteiban]
1997 Summer Special Musical Bishoujo Senshi Sailor Moon Eien Densetsu (永遠伝説, Eien Densetsu?)
1998 Winter Special Musical Bishoujo Senshi Sailor Moon
Eien Densetsu [Kaiteiban] (永遠伝説［改訂版］, Eien Densetsu [Kaiteiban]?) The Final First Stage!!
ผลงาน > ละครเวทีเซเลอร์มูน > คิงเอ็นดิเมียน

Musical Bishoujo Senshi Sailor Moon 1998 Golden Week Fan Kansha Event
1998 Summer Special Musical Bishoujo Senshi Sailor Moon Shin - Densetsu Kourin BEGINNING OF THE NEW LEGEND
ผลงาน > ละครเวทีเซเลอร์มูน > คิงเอ็นดิเมียน / สเปซไนท์

Musical Bishoujo Senshi Sailor Moon1999 Oshougatsu Fan Kansha Event
1999 Spring Special Musical Bishoujo Senshi Sailor Moon Kaguya Shima Densetsu
Musical Bishoujo Senshi Sailor Moon
1999 Golden Week Fan Kansha Event
1999 Summer Special Musical Bishoujo Senshi Sailor Moon Kaguya Shima Densetsu Kaiteiban Natsuyasumi! Houseki Tankentai
ผลงาน > ละครเวทีเซเลอร์มูน > เคานต์ดราคูลล้า

2000 Winter Special Musical Bishoujo Senshi Sailor Moon Shin / Henshin - Super Senshi e no Michi Last Dracul Jokyoku
2000 Musical Bishoujo Senshi Sailor MoonFan Kansha Event
2001 Winter Special Musical Bishoujo Senshi Sailor Moon Kessen / Transylvania no Mori [Kaiteiban]- Saikyou no Kataki Dark Cain no Nazo-
2001 Spring Special Musical Bishoujo Senshi Sailor Moon
Dai 1 Bu - Last Dracul Saishuu Shou Chou Wakusei Death Vulcan no Fuuin 
Dai 2 Bu - Super Revue Musical Show
ผลงาน > งานพากย์

สาวแกร่งแรงเกินร้อย พากย์เสียงของ มิมาซากะ อากิระ
Digimon Tamers Movie 6: The Runaway Digimon Express พากย์เสียงของ โรโคมอน
แม่มดน้อยโดเรมี ซีรีส์ พากย์เสียงของ ฮารุคาเซะ เคย์สุเกะ, แบทเทิลเรด, กระต่ายผู้ขยันทำงาน
ยูเมะ โนะ เครยอน โอโคคุ พากย์เสียงของ โทโมโรฟุสกี้
Ashita no Nadja พากย์เสียงของ เทียร์รี่ ร็อดสไชลด์
รายชื่อบุคคลที่ได้รับรางวัลและได้รับการเสนอชื่อเข้าชิงรางวัลออสการ์หลังมรณกรรม

รายชื่อบุคคลที่ได้รับรางวัลและได้รับการเสนอชื่อเข้าชิงรางวัลออสการ์หลังมรณกรรม
รางวัลเกียรติยศ

| Name | Date of Death | Ceremony | Year | Academy Award | Notes |
| --- | --- | --- | --- | --- | --- |
| Benjamin, Robert | 000000001979-10-22-000022 ตุลาคม 1979 | 52nd | 1979 | Jean Hersholt Humanitarian Award |  |
| Bowie, Les | 000000001979-01-27-000027 มกราคม 1979 | 51st | 1978 | Special Achievement Award (Visual Effects) for Superman |  |
| Fairbanks, Douglas | 000000001939-12-12-000012 ธันวาคม 1939 | 12th | 1939 | Commemorative Award |  |
| Hepburn, Audrey | 000000001993-01-20-000020 มกราคม 1993 | 65th | 1992 | Jean Hersholt Humanitarian Award | Note 1 |
| Kraemer, George | 000000001993-01-18-000018 มกราคม 1993 | 65th | 1992 | Scientific and Technical Award (Scientific and Engineering Award) |  |
| Miller, Charles |  | 13th | 1940 | Scientific or Technical Award (Class I) |  |
| Robinson, Edward G. | 000000001973-01-26-000026 มกราคม 1973 | 45th | 1972 | Honorary Award | Note 2 |
| Stankiewicz, Louis |  | 54th | 1981 | Scientific or Technical Award (Technical Achievement Award) |  |
| Williamson, Geoffrey H. | 000000001993-01-20-000020 มกราคม 1993 | 65th | 1992 | Scientific and Technical Award (Scientific and Engineering Award) |  |

หมายเหตุ:
Audrey Hepburn died eight days after the Academy voted to confer this award, but two months before the 65th Academy Awards ceremony.  Her son Sean Hepburn Ferrer accepted the award on her behalf.
Edward G. Robinson died after the Academy voted to confer this award, but two months before the 45th Academy Awards ceremony.  His widow Jane Robinson accepted the award on his behalf.
วัดเตาเหล็ก (จังหวัดฉะเชิงเทรา)

| วัดเตาเหล็ก |
| --- | --- |

ชื่อสามัญ: วัดเตาเหล็ก, วัดศรีธาตุ
ที่ตั้ง: ตำบลพนมสารคาม อำเภอพนมสารคาม จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเตาเหล็ก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา
วัดเตาเหล็กสร้างเมื่อ พ.ศ. 2367 ในรัชสมัยพระบาทสมเด็จพระนั่งเกล้าเจ้าอยู่หัว เดิมชื่อ วัดศรีธาตุ ด้วยมีธาตุเจดีย์ ทรงดอกบัวเหลี่ยม อิทธิพลศิลปะล้านช้างที่ประดิษฐานพระบรมสารีริกธาตุ ต่อมาเปลี่ยนชื่อมาเป็น "วัดเตาเหล็ก" ตามชื่อบ้าน ซึ่งเป็นชุมชนที่อพยพมาจากบ้านล้านช้างเมืองเวียงจันทน์ ประเทศลาว สมัยต้นรัตนโกสินทร์ เมื่อตั้งบ้านเรือนแล้ว นอกจากทำไร่ทำนาก็มีการตั้งเตาหลอมเหล็ก ประกอบอาชีพตีเหล็ก ตีมีด ทำจอบ ทำเสียม เครื่องมือเกษตร อุปกรณ์ในการทำมาหากิน จึงใช้ชื่อชุมชนว่าบ้านเตาเหล็ก ต่อมาเมื่อสร้างวัดจึงได้ตั้งชื่อตามชื่อบ้าน
สิมหรืออุโบสถของวัดเป็นโบสถ์มหาอุตสร้างขึ้นในสมัยรัชกาลที่ 3 เป็นศิลปะล้านช้าง สร้างโดยชาวลาว ภายในประดิษฐานพระทศพลศรีวโรดม หรือหลวงพ่อหลวง ผนังโบสถ์ด้านในฝั่งขวาเป็นภาพวาดประวัติการสร้างหมู่บ้าน เป็นการตามทัพเสด็จของชาวลาวพวน ส่วนฝั่งซ้ายเป็นวิถีชีวิตของชาวบ้าน มีการสร้างบ้าน สร้างวัด แต่เห็นไม่ชัดเจนเนื่องจากเคยมีการฉาบปูนทับไว้ ต่อมาภาพชัดเจนเมื่อกรมศิลปากรมาบูรณะเมื่อ พ.ศ. 2555 ส่วนผนังด้านนอกเป็นภาพพุทธประวัติและพระเวสสันดรอยู่รอบโบสถ์
เจดีย์ศิลปะล้านช้าง เป็นรูปบัวเหลี่ยมโดยมีองค์ระฆังอยู่ในผังสี่เหลี่ยม องค์ระฆังมีฐาน 3 ชั้น ฐานบัวหงายบัวคว่ำ 1 ชั้น และฐานบัวลูกฟัก 2 ชั้น
รายชื่อผู้ว่าราชการรัฐมะละกา

| ผู้ว่าราชการรัฐมะละกา |
| --- | --- |

ผู้ดำรงตำแหน่งคนปัจจุบัน ฮาจี โมฮ์ด. อาลี โมฮ์ด. รุซตัม ตั้งแต่ 4 มิถุนายน ค.ศ. 2020
การเรียกขาน: ตวนยังเตอร์อูตามา
จวน: Pejabat TYT Yang di-Pertua Negeri Melaka, Jalan Seri Negeri, Ayer Keroh, 75500 Melaka
ผู้แต่งตั้ง: ยังดีเปอร์ตวนอากง
ผู้ประเดิมตำแหน่ง: เหลิ่ง ยฺหวีโก๊ว
สถาปนา: 31 สิงหาคม ค.ศ. 1957
เว็บไซต์: www.tytmelaka.gov.my
ผู้ว่าราชการรัฐมะละกา เป็นประมุขแห่งรัฐเชิงพิธีการในรัฐมะละกา ประเทศมาเลเซีย ผู้ดำรงตำแหน่งคนปัจจุบันคืออาลี รุซตัมที่ขึ้นดำรงตำแหน่งในวันที่ 4 มิถุนายน ค.ศ. 2020
อดีตที่อยู่อาศัยของผู้ว่าราชการรัฐมะละกาใน ค.ศ. 1957–1996 ที่เนินเซนต์ปอล ปัจจุบันเป็นพิพิธภัณฑ์ผู้ว่าราชการ
รายชื่อ

ต่อไปนี้คือรายชื่อผู้ว่าราชการรัฐมะละกา
| ลำดับ | ภาพ | ผู้ว่าราชการ | ระยะเวลา> เริ่มต้น | ระยะเวลา> สิ้นสุด | ระยะเวลา> รวมทั้งหมด |
| --- | --- | --- | --- | --- | --- |
| 1 |  | เหลิ่ง ยฺหวีโก๊ว | 000000001957-08-31-000031 สิงหาคม 1957 | 000000001959-08-30-000030 สิงหาคม 1959 | 1 ปี 364 วัน |
| 2 |  | อับดุล มาเล็ก ยูซุฟ | 000000001959-08-31-000031 สิงหาคม 1959 | 000000001971-08-30-000030 สิงหาคม 1971 | 11 ปี 364 วัน |
| 3 |  | อับดุล อาซิซ อับดุล มาจิด | 000000001971-08-31-000031 สิงหาคม 1971 | 000000001975-05-09-00009 พฤษภาคม 1975 | 3 ปี 251 วัน |
| 4 |  | เช็ด ซาฮีรุดดิน เช็ด ฮัซซัน | 000000001975-05-23-000023 พฤษภาคม 1975 | 000000001984-11-30-000030 พฤศจิกายน 1984 | 9 ปี 191 วัน |
| 5 |  | เช็ด อะฮ์มัด เช็ด มะฮ์มุด ชาฮาบุดดิน | 000000001984-12-04-00004 ธันวาคม 1984 | 000000002004-06-03-00003 มิถุนายน 2004 | 19 ปี 182 วัน |
| 6 |  | โมฮ์ด คาลิล ยาอ์กบ | 000000002004-06-04-00004 มิถุนายน 2004 | 000000002020-06-04-00004 มิถุนายน 2020 | 16 ปี 0 วัน |
| 7 |  | โมฮ์ด อาลี รุซตัม | 000000002020-06-04-00004 มิถุนายน 2020 | ดำรงตำแหน่ง | 4 ปี 112 วัน |
ดูเพิ่ม

ยังดีเปอร์ตูวาเนอเกอรี
แหล่งข้อมูลอื่น

Pejabat TYT Yang di-Pertua Negeri Melaka เว็บไซต์ทางการ (ในภาษามลายู)
| ด ค กประมุขแห่งรัฐในมาเลเซีย |
| --- | --- |
สุลต่าน/รายา/ยังดีเปอร์ตวนเบซาร์:  รัฐยะโฮร์ อิบราฮิม อิสมาอิล รัฐเกอดะฮ์ ตวนกู มาห์มุด ซาเลฮุดดิน รัฐกลันตัน มูฮัมมัด ฟาริส เปตรา รัฐเนอเกอรีเซิมบีลัน ตวนกู มูห์ริซ ปะหัง อับดุลละฮ์ ชะฮ์ รัฐเประก์ สุลต่านนาซรีน ชาห์ รัฐปะลิส ซัยยิด ซีรอญุดดีน เซอลาโงร์ สุลต่านชาราฟุดดิน อิดริซ ชะฮ์ รัฐตรังกานู มีซัน ไซนัล อาบีดิน 
ยังดีเปอร์ตวนเนกรี/ผู้ว่าราชการรัฐ:  รัฐมะละกา โมห์ด อาลี รุซตัม รัฐปีนัง อะห์มัด ฟูซี อับดุล ราซะก์ รัฐซาบะฮ์ จูฮาร์ มาฮิรุดดิน รัฐซาราวัก อับดุล ตาอิบ มะห์มุด
พระราชปุจฉา

พระราชปุจฉาของพระมหากษัตริย์ถึงคณะสงฆ์ เป็นคำถามที่พระมหากษัตริย์ทรงมีถึงสมเด็จพระสังฆราช และพระราชคณะผู้ใหญ่ผู้น้อย ให้ถวายวิสัชนาในข้ออรรถธรรมชึ่งทรงสงสัย มีมาแต่โบราณ ดังที่ปรากฏในพระสูตรว่า มีพระเจ้าแผ่นดินบางพระองค์ ได้ไปทูลถามข้ออรรถธรรมแก่สมเด็จพระผู้มีพระภาคเจ้า รวมทั้งเรื่องมิลินทปัญหา ที่พระเจ้ามิลินท์ทรงถามพระนาคเสน ด้วยข้ออรรถธรรมต่าง ๆ อย่างพิสดาร